Αγαπητοί Γονείς και Κηδεμόνες των μαθητών του σχολείου μας,
Από Τετάρτη 18 Νοεμβρίου έως και 30 Νοεμβρίου 2020, το σχολείο μας θα συνεχίσει να λειτουργεί εφαρμόζοντας το πρόγραμμα της τηλεκπαίδευσης. Το εβδομαδιαίο ωρολόγιο πρόγραμμα που θα ακολουθήσουμε είναι το ίδιο πρόγραμμα που έχουν ήδη οι μαθητές/τριες αφαιρώντας  την 6η διδακτική ώρα. 
Θα λάβετε στα e-mail σας, ένα μήνυμα που θα περιέχει το σχολικό πρόγραμμα και κάτω από κάθε μάθημα θα υπάρχει ένας διαδικτυακός σύνδεσμος (μπλε χρώματος) στον οποίο θα πρέπει να εισέρχεστε (κλικ) τη συγκεκριμένη ώρα του μαθήματος.   
Αυτό σημαίνει ότι κάθε μαθητής θα πρέπει να βρίσκεται μπροστά από τον υπολογιστή του από τις 14.10΄ μέχρι τη λήξη του ωραρίου που είναι στις 17.20΄.
Την επόμενη διδακτική ώρα σύμφωνα με το πρόγραμμα, θα συνδέεται ο μαθητής/τρια με τον επόμενο εκπαιδευτικό και ούτω καθεξής.
Λεπτομερέστερες οδηγίες για κάθε μάθημα και τμήμα θα δοθούν από τους ίδιους τους εκπαιδευτικούς στους μαθητές τους και στους γονείς. Επίσης, οι εκπαιδευτικοί θα ενημερώνουν τους μαθητές τους για το υλικό που θα αναρτούν στην ασύγχρονη πλατφόρμα e-me, αλλά και για τον τρόπο που οι μαθητές θα παραδίδουν τις εργασίες τους.
Για τυχόν απορίες ή και διευκρινίσεις παρακαλώ στείλτε e-mail απευθείας στους εκπαιδευτικούς ή στο σχολείο (mail@51dim-athin.att.sch.gr) και θα επικοινωνήσουμε μαζί σας. 
Θα ήθελα να σας γνωρίσω ότι θα πρέπει να είμαστε πολύ προσεκτικοί με τη χρήση της τηλεκπαίδευσης.
Εύχομαι σε όλους μας να διατηρηθούμε υγιείς και ελπίζω να τα πούμε σε φυσική διαδικασία σύντομα! 

                                                Ο ΔΙΕΥΘΥΝΤΗΣ του ΣΧΟΛΕΊΟΥ 
                                                      ΚΡΗΤΙΚΟΣ ΔΗΜΗΤΡΙΟΣ